شەفەق نیوز/ لە هه‌ولێر پایته‌خت هه‌رێم كوردستان، وە به‌شداریی سه‌دان كه‌س، دەوکردنیگ وە کۆمەڵ لەژیر ناونشان (ڕاكردنى ئومێد) وەڕیەو چگ.
شەوەکی ئمڕوو شه‌ممه‌ 27/11/2021 له‌ هه‌ولێر، دەوکردنیگ وە کۆمەڵ له‌ژێر ناونشان (ڕاكردنى به‌كۆمه‌ڵ) و دروشم (وه‌رزش ده‌كه‌ین، ئومێد بەخشیمن) وەڕیەو چگ ، داهات چالاكییه‌گەیش ئورا چاره‌سه‌ركردن تۊشهاتنەیل بیماری شێرپه‌نجه‌ ته‌رخان کریەێد.
له‌ دەوکردنەگە ئومێد خۆشناو، پارێزگار هه‌ولێر، د. سامان به‌رزنجى، وه‌زیر ته‌ندروستى، د. دلۆڤان محه‌مه‌د، وەڕیەوبەر گشتیی ته‌ندروستیی هه‌ولێر و نه‌به‌ز عه‌بدولحه‌مید، قایمقام هه‌ولێر به‌شدار بۊن، هەرلیوا شمەەی فرەیگ لە خه‌ڵك له‌ گشت پارێزگایل هه‌رێم كوردستان و عراق و خه‌ڵك بیانییش به‌شدار بۊن.
ئامانج له‌ ڕێكخستن ئه‌و دەوکردنە وە کۆمەڵە، رەسانن دەسمیەتیە له‌ ری وه‌رزشه ئەرا تۊشهاتنەیل بیماری شێرپه‌نجه‌، هەرلیوا بڵاوكردنه‌وه‌ى هوشداریە لەباوەت جۊرەیل بیماری شێرپه‌نجه‌ له‌ناو گه‌نجەیل.
وەپەی زانیارییه‌یلە، دۊیای کۆتاییهاتن دەوکردنەگە، داهاته‌گە‌ى دریەێدە خەسەخانەی (نانه‌كه‌لى)ى تایبه‌ت وە چاره‌سه‌ركردن تۊشهاتنەیل بیماری شێرپه‌نجه‌.
